Erik Johannessen

Erik Johannessen (født 1952) er en norsk fotballtrener og tidligere -spiller. Han spilte på Viking fra 1971 til 1983, og er klubbens mestvinnende spiller noensinne med seks seriemsterskap.Erik Målmann er tilbake aftenposten.no 26.10.2006 Moderklubben var Sportsklubben Jarl som hører til i bydelen Hillevåg i Stavanger. Pr. 2012 er Johannessen lærer på Kristanslyst ungdomsskole.Her er de fleste lærerne menn  aftenbladet.no 08.07.2012

Johannessen fikk hele 501 kamper for Viking, og er dermed på fjerdeplass på listen over hvem som har spilt flest kamper for Viking (bak André Danielsen (553), Svein Kvia (551) og Sigbjørn Slinning (523)). Johannessen var med på gullalderen på 70-tallet, der Viking fikk seriegull i 1972, 1973, 1974, 1975 og 1979. Disse gullårene fikk en fantastisk avslutning, da Viking vant «The Triple» ved å bli både seriemester, cupmester og cupmester for juniorer.

Johannessen fikk tilsammen med seg seks seriemesterskap og ett cupmesterskap, og ble i tillegg kåret til årets keeper i eliteserien i 1973, 1974 og 1975. Johannessen holdt buret rent i 672 minutter (over syv kamper) i 1974 hvilket ennå er Norgesrekord.Udjus klarte 557 minutter uten baklengsmål dagbladet.no 15.04.2012

Erik Johannessen fikk i løpet av sin fartstid i Viking oppleve den store triumfen da FC Köln ble slått 1-0 hjemme i 2. runde av Europacupen (1972). Johannessen regnes som en av Vikings beste spillere, og har fått egen vegg på Viking Stadion. I 2020 ble han utnevnt til æresmedlem i Viking.

Johannessen fikk også seks A-landskamper.

 Referanser 

 Eksterne lenker 



Kategori:Norske fotballspillere
Kategori:Fotballspillere for Viking FK
Kategori:Norgesmestere i fotball